text: মাণসা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাট রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো মাণসা, যা বর্তমানে গুজরাট রাজ্যের গান্ধীনগর জেলায় অবস্থিত৷
  
  ইতিহাস 
  আয়তনে ক্ষুদ্র হলেও ১৯৪৩ খ্রিস্টাব্দের ডিসেম্বর মাসে বরোদা রাজ্যে যুক্ত হওয়া ক্ষুদ্রতর রাজ্যগুলির বহির্ভুত ছিলো ও তুলনামূলক বৃহত্তর ছিলো এটি৷ রাজ্যটি ৬৫ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ১৩২৯৯ জন৷ ১৯৪৭ খ্রিস্টাব্দে ভারতের স্বাধীনতা লাভের পর মাণসা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাট প্রদেশ গঠন করলে পূর্বতন এই দেশীয় রাজ্যটি গুজরাট প্রদেশের অংশীভূত হয়।
  
  শাসকবর্গ
  মাণসা দেশীয় রাজ্যের শাসকগণ রাওয়াল উপাধিতে ভূষিত হতেন৷
   সুরসিংজী
   ১২ জন উত্তরসূরী
   জোরাজসিংজী
   ভীমসিংজী
   .... – ১৮৮৬                রাজসিংজী ভীমসিংজী
   ১৮৮৬ – ১৮৮৯                কেশরীসিংজী ভীমসিংজী
   ১৮৮৯ – ১৯৩৪               তখতসিংজী কেশরীসিংজী
  ১৯৩৪ – ১৯৪৭                সজ্জনসিংজী তখতসিংজী
  
  তথ্যসূত্র
  
  বিষয়শ্রেণী:গুজরাতের ইতিহাস
  বিষয়শ্রেণী:গুজরাটের দেশীয় রাজ্য
title: মাণসা রাজ্য